आंध्र प्रदेश में कोरोना वायरस के 9,742 नए मामले और 86 मौतें दर्ज
आंध्र प्रदेश में पिछले 24 घंटों में कोरोना वायरस के 9,742 नए मामले और 86 मौतें दर्ज की गई है। राज्य में अब कुल मामलों की संख्या 3,16,003 तक पहुंच गई है। इसमें 86,725 सक्रिय मामले, 2,26,372 डिस्चार्ज और 2,906 मौतें शामिल हैं।
आंध्र प्रदेश में पिछले 24 घंटों में कोरोना वायरस के 9,742 नए मामले और 86 मौतें दर्ज की गई है। राज्य में अब कुल मामलों की संख्या 3,16,003 तक पहुंच गई है। इसमें 86,725 सक्रिय मामले, 2,26,372 डिस्चार्ज और 2,906 मौतें शामिल हैं। राज्य स्वास्थ्य विभाग ने इसकी जानकारी दी। आंध्र प्रदेश में कोविड-19 के 9,742 नये मामले सामने आने के साथ ही राज्य में संक्रमितों की कुल संख्या तीन लाख पार कर 3,16,003 हो गई। इसी के साथ महाराष्ट्र और तमिलनाडु के बाद आंध्र प्रदेश देश में संक्रमण से तीसरा सर्वाधिक प्रभावित राज्य बन गया। नवीनतम सरकारी बुलेटिन में कहा गया कि अब तक 2,26,372 मरीज ठीक हो चुके हैं। राज्य में 12 मार्च को संक्रमण का पहला मामला सामने आया था और कुल 160 दिनों बाद यह आंकड़ा तीन लाख के पार चला गया। राज्य में संक्रमण के आखिरी एक लाख मामले महज 11 दिनों में सामने आए हैं। राज्य में संक्रमण के मामलों की संख्या 14 जून को 10,000 पहुंची, 10 जुलाई को 50,000 पहुंची, 17 जुलाई को एक लाख, एक अगस्त तक 1.50 लाख, सात अगस्त तक दो लाख और 12 अगस्त तक 2.50 लाख पार कर गई। राज्य में संक्रमित होने की दर पिछले कुछ हफ्तों में तेजी से बढ़ी है। फिलहाल यह दर 10.34 प्रतिशत है जो राष्ट्रीय औसत दर 8.73 प्रतिशत से बहुत अधिक है। पिछले 24 घंटों में राज्य में कोरोना वायरस से 88 और मौतें हुई। इससे राज्य में संक्रमण के कारण अपनी जान गंवाने वालों की संख्या बढ़कर 2,820 हो गई। राज्य में संक्रमण से ठीक होने की दर 71.28 प्रतिशत है। यह दर भी राष्ट्रीय औसत 73.18 प्रतिशत से कम है। राज्य में संक्रमण से होने वाली मृत्यु दर एक प्रतिशत है जो राष्ट्रीय औसत मृत्यु दर 1.92 प्रतिशत से कम है।